劉丙 (明朝)

劉丙（），字文煥，江西安福县人。明朝政治人物。

生平
成化二十二年丙午科江西鄉試第三十二名舉人。成化二十三年（1487年）中式丁未科會試第一百二十三名，三甲第一百六十四名進士。選庶吉士，弘治二年（1489年）十一月授福建道御史，巡按雲南。丁憂服闋，十年六月復除雲南道御史，其後改督兩淮鹽課，十二年（1499年）九月升任福建提学副使，改四川副使，正德四年（1509年）二月升貴州按察使，五年九月升福建右布政使，六年正月遷四川左布政使。

正德六年（1511年），加右副都御史，巡撫湖廣，平息苗亂。九年十月遷工部右侍郎兼右佥都御史，总督四川湖广贵州等处采取大木。二年後，因患風痹得病去世。追贈工部尚書，謚恭襄，賜祭葬。《明史》有傳《明史·列傳第六十》：劉丙，字文煥，南雄知府實孫也。成化丁未登進士。選庶吉士，改御史，巡按雲南。雲南諸司吏，舊不得給由，父滿子代，丙請如例考入官。流戍僉發，必經兵部，多淹延致死。丙請屬之撫、按。土官無後者，請錄其弟侄，勿令妻妾冒冠服。俱著為例。後督兩淮鹽課，中官請引二萬為織造費，部議許之，丙執不可，得減四之三。歷福建、四川副使，俱督學校，三遷四川左布政使。正德六年以右副都御史巡撫湖廣。所部鎮溪千戶所、筸子坪長官司與貴州銅仁，四川酉陽、梅桐諸土司，犬牙相錯。弘治中，錯溪苗龍麻陽與銅仁苗龍童保聚眾攻剽，土官李樁等實縱之，而筸子百夫長龍真與通謀。後遂四-{出}-劫掠，遠近騷然，先後守臣莫能制。丙將討之，賊入連山深箐，為拒守計。丙率師破其數寨。賊走據天生崖及六龍山。貴州巡撫沈林兵繼至，連攻破之。前後擒童保等二百人，斬首八百九十余級。都指揮潘勛又破鎮、筸諸寨，擒麻陽等百六十人，斬首級如前，余賊遠遁。璽書獎勵。丙操履清介，敢任事。所至嚴明，法令修舉。遷工部右侍郎，采木入山。越二載，犯風痹得疾，卒。詔贈尚書，謚恭襄。。

 家族 
曾祖劉伯武，贈治中；祖父劉實，知府；父劉斆，南京翰林院孔目。母王氏。具庆下。兄劉壬（丙午舉人、贡士、知縣）。

 延伸阅读 

 参考资料 

（清）張廷玉等，《明史》，中華書局點校本。

B
Category:安福人
Category:成化二十二年丙午科江西鄉試舉人
Category:明朝庶吉士
Category:明朝福建道監察御史
Category:明朝雲南道監察御史
Category:明朝福建按察司副使
Category:明朝四川按察司副使
Category:明朝貴州按察使
Category:明朝福建右布政使
Category:明朝四川左布政使
Category:明朝湖廣巡撫
Category:明朝工部侍郎
Category:謚恭襄